שיחת ויקיפדיה:תבנית דף

message: תומר - שיחה 16:02, 28 ביוני 2011 (IDT)
מה הצורה המקובלת יותר לפתיחת ערך על אדם בוויקיפדיה:
# שרה נשמית (12 במרץ 1913 – 22 בספטמבר 2008)
# שרה נשמית (12 במרץ 1913, סייני, פלך סוּבַאלְק, האימפריה הרוסית – 22 בספטמבר 2008, לוחמי הגטאות)
אני סבור שהצורה הראשונה היא המקובלת, וגם רואה אותה עדיפה, משום שהמידע על מקום הלידה והפטירה פחות מהותי, ואין לו מקום בפסקת הפתיחה. אביעדוס סבור אחרת: "נהפוך הוא: מקובל ורצוי לציין בפתיח לצד התאריכים גם את מקום הלידה והפטירה". מה דעתכם? דוד שי - שיחה 14:48, 11 ביוני 2011 (IDT)
replies: text: אני מסכימה. אני אישית חושבת שזה מסרבל ולא נחוץ כיוון שזה משתלב טוב יותר בגוף הערך. בויקיאינגליש זה מקובל ומשם גם הובא גם אלינו. אבל אם צריך לבחור בין שתי הצורות, אז הראשונה המשמיטה את מקום הלידה והפטירה, עדיפה בעיני. דורית 15:00, 11 ביוני 2011 (IDT)
replies: text: :אני מסכים עם דורית. המידע מעניין, אבל זה מסרבל ומפריע לקריאת משפט הפתיחה. ירון • שיחה 15:01, 11 ביוני 2011 (IDT)
replies: text: ::אני מסכים עם דוד (ומכאן שאני מסכים גם עם דורית וירון). אביהו • שיחה 15:14, 11 ביוני 2011 (IDT)
replies: text: :::גם אני מסכים עם המסכימים. הצורה הראשונה עדיפה יותר. יורי - שיחה 15:18, 11 ביוני 2011 (IDT)
replies: text: ::::אני דווקא מחסידי השיטה השנייה, במיוחד אם מקום הלידה ומקום הפטירה שונים זה מזה באופן ניכר ומלמדים משהו על חיים שהיו בהם נדודים וגלות. ‏Harel‏ • שיחה 16:21, 11 ביוני 2011 (IDT)
replies: text: :::::אני מסכים עם דוד שי, כל עוד מדובר בערך שבו קיים פרק ביוגרפיה. אם זה קצרמר אז אין לי התנגדות לצורה השניה. אנדר-ויק 16:46, 11 ביוני 2011 (IDT)

text: לפי ויקיפדיה:מדריך לכתיבת ערכים#פתיח, הצורה הראשונה היא הרצויה. 109.66.200.57 17:47, 11 ביוני 2011 (IDT)
replies: text: :לא מדויק: יש שם דוגמה לפתיח טוב, ולא שמץ של התייחסות לסוגיה שנידונה כאן. הפתיח , ואם נביט קצת למעלה, אחד המ"מים הוא . חזרתי • ∞ • שיחה 20:04, 11 ביוני 2011 (IDT)
replies: text: ::::::לטעמי, כבר בפסקת הפתיחה ראוי למסור לצד תאריכים גם את מקום הלידה והפטירה. המחיר הוא אולי "סרבול" (נגיד), אבל מדובר במידע ביוגרפי בסיסי ממש כמו תאריכי הלידה והפטירה. אני מסכים עם הראל, שהצורך בכך מתחדד כשמדובר באישיות שלא נולדה ופעלה כל חייה במסגרת תרבותית אחת.
replies: text: ::::::הצורה הזאת מקובלת למדי, למשל באנציקלופדיה היהודית הקצרה בלשון הרוסית (דוגמה) או בוויקיפדיה הגרמנית, שהיא אחת האיכותיות שבין הוויקיפדיות הזרות. אביעדוס • שיחה ט' בסיוון ה'תשע"א,  17:59, 11 ביוני 2011 (IDT)
replies: text: :::::::: המחיר שנשלם אם נאמץ את האפשרות השנייה אינו רק סירבול אלא גם אובדן האחידות. נכתבו עד עתה עשרות אלפי ביוגרפיות בוויקי העברית, וחלק הארי מהן כתוב באפשרות הראשונה. בלי קשר - אביעדוס, סחתיין על התיקונים בערך. הם הוסיפו לו הרבה. פומפריפוזה - שיחה 18:30, 11 ביוני 2011 (IDT)
replies: text: :::::::::אחידות איננה חזות הכל. יש גם אלפי ערכים שנקטו דווקא בגישה השנייה, ואני מקווה שאף אחד לא חוכך בדעתו לכלות את זמנו דווקא בהתאמתם לנורמה הראשונה, אפילו אם היא המומלצת... ‏Harel‏ • שיחה 18:35, 11 ביוני 2011 (IDT)
replies: text: ::::::::::האחידות לא קיימת כרגע כך שלא נאבד אותה. לדעתי הצורה המועדפת תלויה במושא הערך. בערך של דמות מפורסמת שנטועה בהקשר ידוע (למשל מייקל ג'קסון) פחות מעניין אותי לקבל את המידע הזה בשורה הפותחת. בדמויות עלומות שזו פעם ראשונה שאני נחשף אליהן חשוב לי למקם אותן כבר בתחילה במקום ובזמן. Neuköln - ש 18:36, 11 ביוני 2011 (IDT)
replies: text: :::::::::::בעוד תאריכי הלידה והפטירה נותנים מידע חד-משמעי על תקופת חייו של האדם, המידע על מקום הלידה ומקום הפטירה הוא מידע חלקי עד כדי הטעיה, משום שאינו אומר דבר על המקומות שבהם נדד האדם במהלך חייו. לפיכך מקומו של מידע זה בגוף הערך, שם ניתנת התמונה הכוללת, ולא במקום המוגבל של פסקת הפתיחה. דוד שי - שיחה 19:47, 11 ביוני 2011 (IDT)
replies: text: ::::::::::::נכון ולכן זה מאוד תלוי בערך הנדון. שרה נשמית היא דווקא דוגמא טובה - פטירתה במורדי הגטאות רחוקה מלהיות מקרית. מסכים גם עם דבריו של עדו - כך למשל היה ניתן להסתפק בלידתה באימפריה הרוסית מבלי לציין את המיקום המדוייק בשורה הפותחת. Neuköln - ש 20:02, 11 ביוני 2011 (IDT)
replies: text: ::::::::::::אז אפשר לאסור זאת רק במקרים שהמידע מטעה. למשל לאסור זאת בערך על אדם שעלה ארצה בגיל חודש ומאז יצא מגבולות המדינה רק יומיים לפני מותו. (שלא יהיה כתוב שמישהו נולד ברוסיה ומת בגיל שמונים ביפאן ומהערך יתברר שהוא חי 79 שנים ועשרה וחצי חודשים בישראל). אבל כשהמידע אינו מטעה (אדם שחי 30 שנה במדינה אחת ועוד 30 במדינה שנייה), חבל לאסור זאת בחוק. עודף חוקים זה לא מצב מועיל.   עִדּוֹ - שיחה 20:03, 11 ביוני 2011 (IDT)
שתי הצורות אפשריות כל עוד כלל המשפט וכלל הערך נשמר קריא. משפט כמו "פלונית אלמונית (פריז, 12 במרץ 1913 – תל אביב, 22 בספטמבר 2008) הייתה מורה" הוא בהחלט משפט קריא וקביל. חבל לכבול את עצמנו בהחלטה שאוסרת משפט כזה.   עִדּוֹ - שיחה 19:56, 11 ביוני 2011 (IDT)

text: תומך בעמדתו של אביעדוס. עם זאת, כיום אין אחידות, ואין טעם ללכת אחורה ולשנות אלפי ערכים כדי ליצור אחידות לאפשרות זו או אחרת. --א 158 - שיחה 20:11, 11 ביוני 2011 (IDT)
replies: text: :כמו דוד שי ודורית. וכן, עם זאת כמו א 158. יעל 21:48, 11 ביוני 2011 (IDT)
replies: text: :::כמו עִדּוֹ. יש מקרים בהם מקומו של המידע כבר בשורת הפתיחה, ויש מקרים בהם אין בכך טעם. דוגמאות לערכים בהם מקומו של המידע בשורת הפתיחה הם: "מארי קירי (Marie Curie; 7 בנובמבר 1867, ורשה - 4 ביולי 1934, צרפת). אין צורך לכתוב "ורשה, פולין", ומצד שני גם אין צורך להזכיר שנפטרה בסבואה עילית. לו מקום פטירתה היה פריז, הייתי אומר פריז *במקום* (ולא בנוסף ל)צרפת. בדומה "אֶ‏נצו חיים סרני (Enzo Sereni;  17 באפריל 1905 י"ב בניסן תרס"ה, רומא - 18 בנובמבר 1944, דכאו)". מצד שני, יש מקומות בהם הפירוט כלל אינו נחוץ, ובכל מקרה מפורט מדי, למשל "פאול תומאס מאן (בגרמנית: Paul Thomas Mann; 6 ביוני 1875, ליבק גרמניה – 12 באוגוסט 1955, ציריך שווייץ)". למיטב ידיעתי אין משמעות מיוחדת למקום לידתו ופטירתו המדויקים של מר מאן, ואין צורך לציין *גם* ציריך ו*גם* שווייץ - פירוט כזה מתאים לגוף הערך ולא לשורת הפתיחה. קיפודנחש - שיחה 22:51, 11 ביוני 2011 (IDT)

text: אני פעם ככה ופעם ככה. חושב שלא צריך לקבוע כלל בעניין. אם זה בא טוב ויש לזה משמעות אז המיקומים מוכנסים בהתחלה. אם לא אז לא. ‏Ori‏ • PTT‏  23:31, 11 ביוני 2011 (IDT)
replies: text: :כמו Ori. אין מקום לכפות כאן שיטה אחת. קוריצה • לול התרנגולות • אהמ • המורשת העולמית. פשוט עולמית! 23:38, 11 ביוני 2011 (IDT)
replies: text: ::מה שהרבה יותר מיותר בפתיח הם היום והחודש של הלידה והפטירה. ציון המקומות עשוי להועיל, ויש להפעיל שיקול דעת בכל מקרה לגופו כפי שנכתב. אני-ואתה • שיחה 23:40, 11 ביוני 2011 (IDT)
אני מסכים עם דוד שי. או שנחזיר את תבנית:פרטי עלילה. חי  ◣ 13.06.2011, 13:21 (שיחה) 
*  ההצעה של דוד שי. פשוט וענייני. ממילא בפרטי הביוגרפיה כותבים היכן נולד, אין צורך פעמיים. Hanay •  שיחה  05:47, 16 ביוני 2011 (IDT)
*אני בדרך כלל בעד ציון גם של תאריכי הלידה והמוות וגם של מקומות הלידה והפטירה כבר בפתיח.Ewan2 - שיחה 03:11, 19 ביוני 2011 (IDT)
** ואני נגד :) אחרי שם האישיות בפתיח: תאריך לידה ותאריך פטירה בלבד. אני מקווה שיהיה כלל בנושא. /Orrling◄שיחה 03:24, 19 ביוני 2011◄ספינת הדגל האורבנית!
* ציון מקום וזמן לידה ופטירה. אלו פרטים אנציקלופדיים ממדרגה ראשונה והקורא לא צריך לנבור בערך כדי לאתרם. גם לא רואה היכן ה"סרבול" - הקורא מתורגל לקבל מידע "יבש" בסוגריים, ברצותו ידלג וברצותו יקרא. --ג'יס - שיחה 06:40, 19 ביוני 2011 (IDT)

text: :דעתי כשי. בעבר נהגתי להתאים ערכים לצורה הזו, אך משהעירו לי כי אין כלל ברזל בנושא, הפסקתי. אני סבור - באופן כללי ובפרט כאן - שכן צריך אחידות. כך למשל, דרושה הנחייה אחידה גם בנושאים הבאים הנוגעים למשפט הראשון של הערך, שהוא כמובן המשפט הכי בסיסי, ולכן חשובה בשבילו עוד יותר האחידות:

text: :*האות "ב" לפני שם לועזי או לא - כך: ג'ון פיצג'רלד קנדי (באנגלית: John Fitzgerald Kennedy); או כך: ג'ון פיצג'רלד קנדי (אנגלית: John Fitzgerald Kennedy).

text: :*כשכותבים גם תאריך עברי, מהי הצורה הנכונה? האם כך: (1 בינואר 2000 (א' שבט תש"ס) - 1 בינואר 2010 (ח' שבט תש"ע)) (זו הצורה העדיפה עלי) או כך: (1 בינואר 2000, א' שבט תש"ס - 1 בינואר 2010, ח' שבט תש"ע); ואולי בכלל התאריך העברי יוקדם לתאריך הלועזי (שגן יוסגר בסוגריים בצורה הראשונה).

text: :*מה עם ההדגשה של השם הלועזי שבסוגריים (הצורה המודגשת היא הרוב המוחלט, אך רבים הם הבלתי מודגשים).

text: :*האם הפסיק לאחר השם הלועזי/שם חלופי הבא להפריד בינו לבין תאריך הלידה צריך להיות ; (רוב המוחלט) או ,.

text: :בכל מקרה לא התכוונתי להסיט את הדיון, ובבקשה המשיכו לדון על מקומות הלידה והפטירה. ויקיפד ~ ש ~ בית המשפטים העליון  21:07, 19 ביוני 2011 (IDT)
סוף העברה
thread_title:  האם לכלול מקום לידה ופתיחה במשפט הפתיחה?  

message: DOLLS luxury brand Jessicadoll • שיחה 13:37, 30 באפריל 2024 (IDT)
‏DOLLS הוא מותג תכשיטי יוקרה בינלאומי שהוקם בשנת 2021 על ידי מעצבת ישראלית ג׳סיקה יסכה אלדד.
הלוגו והסמל המסחרי של המותג הוא פרפר זהב שמסמל יופי , עושר , יצירתיות ומלכותיות .
בסמל המסחרי מופיעה גם האות d קטנה מהשם של המותג DOLLS.
ההיסטוריה העיצובית נשענת על ידי מוטיבים חוזרים של תקופות היסטוריות שונות.
התכשיטים של המותג אינם פוגעים באיכות הסביבה אחד העקרונות המנחים הכללים של החברה.
thread_title:  DOLLS - dolls jewelry luxury brand 

message: Luxury brand
DOLLS הוא מותג תכשיטי יוקרה בינלאומי שהוקם בשנת 2021 על ידי מעצבת ישראלית ג׳סיקה יסכה אלדד.
הלוגו והסמל המסחרי של המותג הוא פרפר זהב שמסמל יופי , עושר , יצירתיות ומלכותיות .
בסמל המסחרי מופיעה גם האות d קטנה מהשם של המותג DOLLS.
ההיסטוריה העיצובית נשענת על ידי מוטיבים חוזרים של תקופות היסטוריות שונות.
התכשיטים של המותג אינם פוגעים באיכות הסביבה אחד העקרונות המנחים הכללים של החברה.
SITE
Instagram Jessicadoll • שיחה 13:53, 30 באפריל 2024 (IDT)
thread_title:  Dolls